Afta long olgeta maj las wiken long Port Vila Stadium, Antoine Rossi mo Kawenu fil, i lukim olgeta Day 11 aksen oli kik off finis.
Yestede bifo Daily Sport hemi go long print, sekon divisen maj blong Mauwia mo Seveners i bin tekem ples long Port Vila Stadium.
Long olgeta maj blong tede long Kawenu fil long 3pm, Loptau i plei Torba United, long Antoine Rossi, Kings United i plei North Efate mo long Port Vila Stadium, Ifira Black Bird we hemi bin lus las wiken agensem Erakor bambae hemi pleiem Digicel Amicale.
Ifira we naoia oli sitdaon long namba 3 long klasmen afta long Tafea mo Erakor, bambae oli wantem winim maj ia blong muv ap long klasmen bageken.
Digicel Amicale bambae i no mekem i isi long Ifira afta we las wiken oli kam blong lidim Tafea, kasem wan leit poen nomo blong Kevin Shem, i lukim oli dro.
Long olgeta maj blong wiken long Kawenu fil, long 11am, Varona we oli bin forfeitem hem las wiken oli plei United Malampa.
Long 1pm, Redal i plei Pango mo long 3pm, Black Diamond i plei Lakotau.
Long Antoine Rossi fil, long 10am, Yatel i plei AS Ambassador mo long 3pm, Narak i plei ABM Galaxy.
Long Port Vila Stadium, olgeta lida long klasmen, Erakor hemi bye, mo fes maj blong dei long 11am bambae i lukim Spirit 08 i plei Mauriki we i bye las wiken.
Long 1pm, Tafea we hemi sekon long klasmen bambae hemi pleiem Siaraga mo long 3pm Shepherds United anda long niufala koj Ali Silas bambae oli putum everi effot blong olgeta blong traem winim wan poen agensem Tupuji Imere.
Afta long olgeta maj blong las wiken olgeta klasmen i luk:
Long klasmen blong sekon divisen naoia i lukim:
1- Black Diamond FC 22
2- United Malampa FC 21
3- Easton FC 13
4- Redal FC 13
5- Pango Green Bird FC 12
6- Lakotau FC 12
7- Torba United FC 7
8- Lopatu FC 6
9- Varona FC 3
Long klasmen bong fes divisen i lukim:
1- Seveners United FC 23
2- Seveners United FC 22
3- ABM Galaxy FC 15
4- North Efate FC 15
5- Kings United 15
6- Yatel FC 9
7- Narak Tegapu FC 8
8- AS Ambassador FC 7
Long premia divisen klasmen i luk olsem:
1- Erakor Golden Star FC 15
2- Tafea FC 13
3- Ifira Black Bird FC 12
4- Tupuji Imere FC 7
5- Digicel Amicale FC 5
6- Spirit 08 FC 3
7- Siaraga FC 1
8- Mauriki FC 1
9- Shepherds United 0
tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn swh_Latn bjn_Latn zho_Hans nno_Latn nno_Latn fao_Latn swh_Latn bjn_Latn mri_Latn tpi_Latn eng_Latn eng_Latn swh_Latn fao_Latn eng_Latn run_Latn bjn_Latn eng_Latn tpi_Latn fao_Latn bjn_Latn zho_Hans ibo_Latn bjn_Latn ltz_Latn jav_Latn ltz_Latn tso_Latn